open-index/open-wikipedia-markdown huggingface dataset:
Χιονοστιβάδες του Μπλονς (1954)

μικρογραφία|Φωτογραφία που ελήφθη μετά τη χιονοστιβάδα.
Οι **χιονοστιβάδες του Μπλονς** στην Αυστρία ήταν από τις πιο θανατηφόρες στην καταγεγραμμένη ιστορία.

Το μικρό χωριό Μπλονς κοντά στο Μπλούντεντς του Φόραρλμπεργκ χτυπήθηκε από χιονοστιβάδα στις 9:36 π.μ. τοπική ώρα στις 12 Ιανουαρίου 1954. Μια μικρότερη χιονοστιβάδα χτύπησε το χωριό το απόγευμα. Μια τρίτη χτύπησε το κέντρο του χωριού στις 7 μ.μ. ενώ τα σωστικά συνεργεία προσπαθούσαν να απεγκλωβίσουν αυτούς που εγκλωβίστηκαν στην πρώτη χιονοστιβάδα.

Το χωριό είχε πληθυσμό 365 κατοίκων πριν το δυστύχημα, από τους οποίους 57 σκοτώθηκαν και 22 αγνοούνται. Από τα 90 κτίρια του χωριού, καταστράφηκαν τα 22.

Συνολικά, σε δύο μέρες σκοτώθηκαν 125 άτομα από χιονοστιβάδες στο Φόραρλμπεργκ, συμπεριλαμβανομένων 57 ατόμων στο χωριό του Μπλονς.

Ένα μυθιστόρημα, που έγινε και ταινία, *[[Der Atem des Himmels]]*, απεικονίζει ρεαλιστικά τις χιονοστιβάδες. 

## Παραπομπές


## Εξωτερικοί σύνδεσμοι
* 200 Dead, Missing in Avalanches, *The Sydney Morning Herald*, 13 Ιανουαρίου 1954
* Avalanche Cycles in Austria (PDF) 

Κατηγορία:Ιστορία της Αυστρίας
Γκρεγκ Λ. Σεμένζα

Ο **Γκρεγκ Λέοναρντ Σεμένζα** (γεννήθηκε την 1η Ιουλίου 1956) είναι Αμερικανός καθηγητής παιδιατρικής, ακτινοθεραπευτικής ογκολογίας, βιολογικής χημείας, ιατρικής και ογκολογίας στη σχολή ιατρικής του πανεπιστημίου Τζονς Χόπκινς. Υπηρετεί ως διευθυντής του αγγειακού προγράμματος στο Ινστιτούτο για την Κυτταρική Μηχανική. Το 2016, έλαβε το βραβείο Λάσκερ για την βασική ιατρική έρευνα. Είναι γνωστός για την ανακάλυψη του HIF-1, το οποίο επιτρέπει στα καρκινικά κύτταρα να προσαρμοστούν σε περιβάλλοντα φτωχά σε οξυγόνο. Το 2019 βραβεύθηκε με το Βραβείο Νόμπελ Φυσιολογίας και Ιατρικής για τις "ανακαλύψεις πώς τα κύτταρα προσαρμόζονται στην διαθεσιμότητα οξυγόνου". 

Μελέτησε την βήτα μεσογειακή αναιμία, ενώ σπούδαζε για το διδακτορικό του στο Πανεπιστήμιο της Πενσυλβάνια. Ο δρ. Σεμένζα ολοκλήρωσε την Παιδιατρική ειδικότητα στο ιατρικό κέντρο του Πανεπιστημίου Ντιουκ

## Παραπομπές


Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Αμερικανοί νομπελίστες
Κατηγορία:Αμερικανοί ιατροί
Ουίλιαμ Κέλιν

Ο **Ουίλιαμ "Μπιλ" Γ. Κέλιν ο νεότερος** (γεννημένος στις 23 Νοεμβρίου 1957 στη Νέα Υόρκη) είναι καθηγητής ιατρικής στο Πανεπιστήμιο του Χάρβαρντ και το ινστιτούτο Ντάνα-Φάρμπερ. Το εργαστήριο του Κέλιν μελετά τις ογκοκατασταλτικές πρωτεΐνες. Το 2016 παρέλαβε το βραβείο Λάσκερ του 2016, στην κατηγορία της βασικής ιατρικής έρευνας. Το 2019 βραβεύτηκε με το βραβείο Νόμπελ Φυσιολογίας και Ιατρικής.

## Πρώτα χρόνια εκπαίδευση
Ο Κέλιν αποφοίτησε με πτυχίο στα μαθηματικά και τη χημεία από το πανεπιστήμιο Ντιουκ. Συνέχισε τις σπουδές του αποκτώντας το διδακτορικό του το 1982. Έκανε την πρακτική του στην παθολογία στο Τζονς Χόπκινς. Ύστερα συνέχισε τις σπουδές του στο Ινστιτούτο Καρκίνου Ντάνα-Φάρμπερ. Εκεί έκανε έρευνα στο εργαστήριο του Ντέιβιντ Λίβινγκστον, όπου μελέτησε το ρετινοβλάστωμα. Το 1992, έστησε το δικό του εργαστήριο στο ινστιτούτο κάτω από την αίθουσα του Λίβινγκστον, όπου έκανε έρευνα για κληρονομικές μορφές καρκίνου, όπως το σύνδρομο φον Χίπελ-Λίνταου. Έγινε καθηγητής στην Ιατρική Σχολή του Χάρβαρντ το 2002.

## Καριέρα
Έγινε Βοηθός Διευθυντής της Βασικής Επιστήμης στο Κέντρο Καρκίνου Ντάνα-Φάρμπερ/Χάρβαρντ το 2008. Η έρευνα του στο Ντάνα-Φάρμπερ έχει επικεντρωθεί στην κατανόηση του ρόλου των μεταλλάξεων στα ογκοκατασταλτικά γονίδια στην ανάπτυξη του καρκίνου.  Έχει ασχοληθεί κυρίως με το ρετινοβλάστωμα, το σύνδρομο φον Χίπελ-Λίνταου και τα ογκοκατασταλτικά γονίδια p53.

Το έργο του χρηματοδοτήθηκε από τα Εθνικά Ινστιτούτα Υγείας, την Αμερικανική Εταιρεία Καρκίνου, το Φιλανθρωπικό Ίδρυμα Ντόρις Ντιουκ και άλλους.

Είναι μέλος του διοικητικού συμβουλίου της Eli Lilly.

## Προσωπική ζωή
Ήταν παντρεμένος με τη χειρουργό Κάρολιν Κέλιν από το 1988 μέχρι το θάνατό της από καρκίνο το 2015. Απέκτησαν δύο παιδιά.

## Παραπομπές


Κατηγορία:Βραβευμένοι με Νόμπελ Φυσιολογίας και Ιατρικής
Πίτερ Τζ. Ράντκλιφ

Ο **Σερ Πίτερ Τζον Ράτκλιφ** (γεννημένος στις 14 Μαΐου 1954,) είναι Βρετανός γιατρός και μοριακός βιολόγος. Ήταν ειδικευόμενος ιατρός στο νοσοκομείο Τζον Ράντκλιφ της Οξφόρδης και επικεφαλής του Τμήματος Κλινικής Ιατρικής Νάφιλντ στο Πανεπιστήμιο της Οξφόρδης από το 2004 έως το 2016. Το 2016 έγινε Διευθυντής Κλινικών Ερευνών του Ινστιτούτου Φράνσις Κρικ, διατηρώντας μια θέση στην Οξφόρδη ως μέλος του Ινστιτούτου Έρευνας Καρκίνου Λούντβιχ.

Το 2019 είναι ένας από τους 3 παραλήπτες του Νόμπελ Φυσιολογίας και Ιατρικής.

## Παραπομπές


Κατηγορία:Εταίροι της Βασιλικής Εταιρείας
Κατηγορία:Απόφοιτοι του Πανεπιστημίου της Οξφόρδης
Κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Καθηγητές στο Πανεπιστήμιο της Οξφόρδης
Λος Άντζελες Κινγκς

Οι **Λος Άντζελες Κινγκς** είναι μια επαγγελματική ομάδα χόκεϊ επί πάγου με έδρα την πόλη του Λος Άντζελες. Αγωνίζονται στο τμήμα του Ειρηνικού της Δυτικής Συνδιάσκεψης της Εθνικής Λέσχης Χόκεϊ (NHL). Η ομάδα ιδρύθηκε στις 5 Ιουνίου 1967, όταν ο Τζακ Κεντ Κουκ έλαβε το franchise επέκτασης NHL για το Λος Άντζελες στις 9 Φεβρουαρίου 1966 και έγινε μία από τις έξι ομάδες που άρχισαν να παίζουν ως μέρος της επέκτασης του NHL του 1967. Οι βασιλιάδες έπαιξαν τους εγχώριους αγώνες τους στο The Forum στο Ίνγκελγουντ της  Καλιφόρνια, ένα προάστιο του Λος Άντζελες, για τριάντα δύο χρόνια, μέχρι που μετακόμισαν στο Staples Center στο κέντρο του Λος Άντζελες στην αρχή της σεζόν 1999-2000.

## Εξωτερικοί σύνδεσμοι
* 

Κατηγορία:Σύλλογοι χόκεϊ επί πάγου
Φαράντ

Το '''φαράντ''' (σύμβολο: F) είναι μια μονάδα του Διεθνούς Συστήματος Μονάδων, η οποία παράγεται από την ηλεκτρική χωρητικότητα.
Ο όρος **Φαράντ**, **Farad** ή **FARAD** μπορεί επίσης να αναφέρεται σε:
* Φαράντ (χωριό της Ουγγαρίας)
* Φαράντ (Καλιφόρνια), πρώην οικισμός των Ηνωμένων Πολιτειών
* Farad Azima, βρετανική βιομηχανική, τεχνολογική και φιλανθρωπική επιχείρηση 
* FARAD, επιταχυντής Φαραντέι με εκτόξευση με υποβοήθηση ραδιοσυχνοτήτων
Κατάλογος δημάρχων Κιλκίς

Παρατίθεται ένας κατάλογος με τους δημάρχους του Κιλκίς από τη σύσταση του δήμου μέχρι σήμερα. Το 1918 συστάθηκε η Κοινότητα Κιλκίς. Έδρα της κοινότητας ορίστηκε το Κιλκίς. 
Η κοινότητα αναγνωρίστηκε σε δήμο στις 13 Ιουλίου 1935..Ο Δημήτριος Κυριακίδης είναι σημερινός δήμαρχος από το 2019.

## Δήμαρχοι Κιλκίς
Το 1914 πρώτος δήμαρχος έγινε ο Κωνσταντίνος Σταμπουλής. Πρώτος εκλεγμένος πρόεδρος της κοινότητας ήταν ο Μακεδονομάχος Δημήτριος Τσιτσίμης.

## Παραπομπές


* Χρησιμοποιήθηκαν και δημοσιευμένα στοιχεία από έρευνα ειδικού συνεργάτη του δήμου, του Γρηγόρη Κυριακού, στο αρχείο του δήμου.

Κατηγορία:Δήμαρχοι Κιλκίς

Κιλκις
La Stampa

Η **La Stampa** (Ελληνικά: «Ο τύπος»), είναι μια από τις παλαιότερες ημερήσιες εφημερίδες της Ιταλίας και η έδρα της βρίσκεται στο Τορίνο. Η κυκλοφορία της είναι πάνω από  250 χιλιάδες αντίτυπα, γεγονός που καθιστά την La Stampa την τέταρτη εφημερίδα στην  Ιταλία όσον αφορά τον αριθμό των αντιτύπων μετά  την *[[Corriere della Sera]]*, την *[[La Repubblica]]* και την *[[Il Sole 24 ORE]]*.

## Ιστορικό
Η εφημερίδα ιδρύθηκε στις 7 Φεβρουαρίου του 1867 από τον Ιταλό δημοσιογράφο και συγγραφέα Βιτόριο Μπερσέτζιο. Αρχικά το όνομα της ήταν "Gazzetta Piemontese". Το 1895 η εφημερίδα αγοράστηκε από τον Αλφρέντο Φραζάτι, ο οποίος ήταν και αυτός που έδωσε και το νέο όνομα "Stampa". Με την  έλευση στην εξουσία του Μπενίτο Μουσολίνι ο Φραζάτι παρέμεινε ακόμα εκδότης. Η La Stampa θεωρήθηκε φιλελεύθερη εφημερίδα και ισχυρός υποστηρικτής της δημοκρατίας. Αρνούμενος να στηρίξει τη φασιστική κυβέρνηση, το 1924 ο Φραζάτι αναγκάστηκε να παραιτηθεί (επιπλέον η εφημερίδα είχε επικρίνει τη δολοφονία του σοσιαλιστή Τζιακόμο Ματτεότι). Για αρκετά χρόνια, η εφημερίδα χρησιμοποιήθηκε ως στόχος της φασιστικής προπαγάνδας.

Μετά τον Β' Παγκόσμιο Πόλεμο, η εφημερίδα μετονομάστηκε προσωρινά σε "La Nuova Stampa", μια έκδοση υψηλής ποιότητας με προπολεμικές παραδόσεις. Οι σελίδες της εφημερίδας κάλυπταν λεπτομερώς τα κοινωνικά προβλήματα της Ιταλίας. Στη συνέχεια, η εφημερίδα εξαγοράστηκε από τον βιομήχανο και ιδρυτή της Fiat Τζιοβάννι Ανιέλλι.

## Κυκλοφορία

## Παραπομπές


## Εξωτερικοί σύνδεσμοι

* Ο  

Κατηγορία:Εφημερίδες με τόπο έκδοσης την Ιταλία 
Κατηγορία:Εφημερίδες στην ιταλική γλώσσα
Σιλβέτρ Ιλούνγκα

Ο **Σιλβέτρ Ιλούνγκα Ιλουκάμπα** (Sylvestre Ilunga Ilukamba, γεννήθηκε το 1947 στην επαρχία Κατάνγκα, στο Βελγικό Κονγκό) είναι πολιτικός από τη Λαϊκή Δημοκρατία του Κονγκό και πρωθυπουργός από τον Μάιο του 2019 ως τον Απρίλιο του 2021.
Η κυβέρνησή του σχηματίστηκε τον Αύγουστο του 2019. Από το 1979 δίδαξε ως καθηγητής στο Πανεπιστήμιο της Κινσάσα και στη συνέχεια χρημάτισε πολλές φορές υπουργός. Είναι επίσης γενικός γραμματέας της εθνικής σιδηροδρομικής εταιρείας της χώρας του (Société nationale des Chemins de fer du Congo). Έχει φήμη ενός έμπειρου δημόσιου υπαλλήλου και τεχνοκράτη, καθώς και υποστηρικτή του πρώην προέδρου Ζοζέφ Καμπιλά.

Ο Ιλουνγκά διορίστηκε στην πρωθυπουργία το 2019, λίγους μήνες μετά την ανάληψη της προεδρίας από τον Φέλιξ Τσισεκέντι νικητή των εκλογών του 2018.

Η ανακοίνωση της νέας κυβέρνησης έγινε επίσημα τον Αύγουστο του 2019, έπειτα από επτά μήνες.

Έπειτα από πρόταση δυσπιστίας κατά της κυβέρνησής του, ο Ιλούνγκα παραιτήθηκε στις 28 Απριλίου 2021.

## Παραπομπές


 
Κατηγορία:Πρωθυπουργοί της Λαϊκής Δημοκρατίας του Κονγκό
Φλορίντια

Η **Φλορίντια** είναι πόλη και κοινότητα στην Ιταλική Επαρχία των Συρακουσών στις ανατολικές ακτές της Περιφέρειας της Σικελία στην νότια Ιταλία. Το όνομα της προέρχεται από το Λατινικό *"μέρα της Φλόρας"* ή από το επίθετο *"ανθηρός"*. Η Φλορίντια βρίσκεται 12 χιλιόμετρα δυτικά από την πρωτεύουσα Συρακούσες, οι κύριες ασχολίες των κατοίκων της είναι η γεωργία, η κτηνοτροφία και η βιομηχανία, ανακαλύφτηκε το 1628. Από την πόλη της Φλορίντιας καταγόταν η δούκισσα Λουτσία Μιλιάτσο.

## Παραπομπές
 		


## Πηγές

*AA.; VV. (1996). Dizionario di toponomastica. Storia e significato dei nomi geografici italiani. Milano: GARZANTI.

## Εξωτερικοί σύνδεσμοι
*Κοινότητα της Φλορίντιας

Κατηγορία:Δήμοι της Επαρχίας των Συρακουσών
Βαγιεμπά Σακόρ

Ο **Βαγιεμπά Καλιεφά Σακόρ** (*Vajebah Kaliefah Sakor,* γενν. στις 14 Απριλίου 1996) είναι Νορβηγός ποδοσφαιριστής, με καταγωγή από τη Λιβερία, ο οποίος αγωνίζεται ως μέσος για τον ΟΦΗ. 

## Σταδιοδρομία σε συλλόγους
Ο Σακόρ έκανε το ντεμπούτο του για την Άσκερ στην ηλικία των 15 ετών, καθιστώντας τον το νεότερο παίκτη στην 1η κατηγορία Νορβηγίας. Μετά από δοκιμαστικό με τη Μίλαν το Μάρτιο του 2012, ο Σακόρ υπέγραψε με τη Γιουβέντους τον Ιανουάριο του 2013. 

Τον Αύγουστο του 2015, εντάχθηκε με δανεισμό στη Βέστερλο, πριν ενταχθεί, πάλι ως δανεικός, στη Βολερένγκα το Μάρτιο του 2016.  

Στις 31 Ιανουαρίου 2017, δόθηκε δανεικός στη Βίλεμ ΙΙ μέχρι το τέλος της σεζόν. 

Στη συνέχεια, δόθηκε δανεικός στη Γκέτεμποργκ, πριν μετακινηθεί μόνιμα στο σύλλογο τον Ιανουάριο του 2018.  

Στις 31 Ιανουαρίου 2019, ανακοινώθηκε η μεταγραφή του στον ΟΦΗ, για το ποσό των 250.000 ευρώ. 

## Διεθνής σταδιοδρομία
Ο Σακόρ έχει εκπροσωπήσει τη Νορβηγία με τις «μικρές» Εθνικές ομάδες U15, U16, U17, U18, U19 και πιο πρόσφατα με την U21. 

## Παραπομπές

## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Νορβηγοί ποδοσφαιριστές
Κατηγορία:Λιβεριανοί ποδοσφαιριστές
Κατηγορία:Νορβηγοί λιβεριανής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Νορβηγίας Κ15
Κατηγορία:Ποδοσφαιριστές Εθνικής Νορβηγίας Κ16
Κατηγορία:Ποδοσφαιριστές Εθνικής Νορβηγίας Κ17
Κατηγορία:Ποδοσφαιριστές Εθνικής Νορβηγίας Κ18
Κατηγορία:Ποδοσφαιριστές Εθνικής Νορβηγίας Κ19
Κατηγορία:Ποδοσφαιριστές Εθνικής Νορβηγίας Κ21
Κατηγορία:Ποδοσφαιριστές Άσκερ Φότμπαλ
Κατηγορία:Ποδοσφαιριστές Βολερένγκα Φούτμπαλ
Κατηγορία:Ποδοσφαιριστές Τίπελιγκαεν
Κατηγορία:Ποδοσφαιριστές Βίλεμ ΙΙ
Κατηγορία:Ποδοσφαιριστές Έρεντιβιζι
Κατηγορία:Νορβηγοί ποδοσφαιριστές στο εξωτερικό
Κατηγορία:Ποδοσφαιριστές ΙΦΚ Γκέτεμποργκ
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρώτης Κατηγορίας Νορβηγίας
Κατηγορία:Ξένοι ποδοσφαιριστές στην Ολλανδία
Θεόδωρος Μίγγος

Ο **Θεόδωρος Μίγγος** (γενν. στις 6 Φεβρουαρίου 1998) είναι Έλληνας ποδοσφαιριστής, ο οποίος αγωνίζεται ως μέσος για την Αναγέννηση Άρτας.

## Σταδιοδρομία σε συλλόγους
Ξεκίνησε τη σταδιοδρομία τους στις ακαδημίες νέων του Παναθηναϊκού και εντάχθηκε στην πρώτη ομάδα το καλοκαίρι του 2016, όταν και υπέγραψε τετραετές συμβόλαιο μέχρι τις 30 Ιουνίου 2020. 

Στις 29 Αυγούστου 2018, υπέγραψε συμβόλαιο με τον Ολυμπιακό Λευκωσίας. 

Στις 3 Ιουλίου 2019, εντάχθηκε στον ΟΦΗ με τριετές συμβόλαιο.

## Διεθνής σταδιοδρομία
Έχει αγωνιστεί στις «μικρές» Εθνικές ομάδες της Ελλάδας U17, U19, U20 και U21. 

## Παραπομπές

## Εξωτερικοί σύνδεσμοι

* Προφίλ του Scoresway.com 
* Προφίλ στο Transfermarkt.com 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ20
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές ΟΦΗ
Λοραζεπάμη

μικρογραφία|Χημική σύσταση της λοραζεπάμης
Η **λοραζεπάμη**, διαθέσιμη με το εμπορικό σήμα **Ativan, Tavor** και άλλα, είναι φάρμακο βενζοδιαζεπίνης. Δρα ως αγχολυτικό. Καταναλώνεται με κατάποση ή με ένεση. Όταν δίνεται με ένεση, τα αποτελέσματα αρχίζουν να εμφανίζονται 1 με 30 λεπτά μετά τη λήψη της δόσης και τα αποτελέσματα διαρκούν μέχρι μια μέρα.

Η λοραζεπάμη δημιουργήθηκε το 1963 και έγινε διαθέσιμη προς πώληση στις Ηνωμένες Πολιτείες το 1977. Βρίσκεται στη λίστα των σημαντικότερων φαρμάκων του Παγκόσμιου Οργανισμού Υγείας. Το 2016 ήταν το φάρμακο το οποίο συνταγογραφήθηκε πάνω από 14 εκατομμύρια φορές στις Ηνωμένες Πολιτείες.

## Παρενέργειες
Συνηθισμένες παρενέργειες περιλαμβάνουν αδυναμία, υπνηλία, χαμηλή πίεση αίματος και μειωμένη προσπάθεια για αναπνοή. Όταν χορηγείται ενδοφλεβίως, πρέπει να παρακολουθείται στενά η κατάσταση του ατόμου. Μεταξύ των ασθενών που αντιμετωπίζουν κατάθλιψη, υπάρχει πιθανότητα αυξημένου κινδύνου αυτοκτονίας. Με την μακροχρόνια χρήση, ενδέχεται να απαιτούνται μεγαλύτερες δόσεις για την ίδια επίδραση. Μπορεί επίσης να εμφανιστεί φυσική και ψυχολογική εξάρτηση.Εάν διακοπεί ξαφνικά μετά από μακροχρόνια χρήση, ενδέχεται να προκύψει σύνδρομο στέρησης των βενζοδιαζεπινών. Οι ηλικιωμένοι συχνότερα εμφανίζουν αρνητικά αποτελέσματα. Σε αυτήν την ηλικιακή ομάδα, η λοραζεπάμη συνδέεται με πτώσεις και κατάγματα του ισχίου.Εξαιτίας των παραπάνω παραγόντων, η χρήση της λοραζεπάμης συνήθως συνιστάται μόνο για έως δύο έως τέσσερις εβδομάδες.

## Παραπομπές


Κατηγορία:Χλωροαρένια
Κατηγορία:Αντιεμετικά
Κατηγορία:Αγχολυτικά
Κατηγορία:Βενζοδιαζεπίνες
Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Λακτάμες
Νίκος Νικολάου (ηθοποιός)

Ο **Νίκος Νικολάου** (1956)είναι Έλληνας ηθοποιός.

## Βιογραφικό
Αποφοίτησε από τη Δραματική Σχολή του Εθνικού Θεάτρου στα τέλη της δεκαετίας του 1970. Μετά το τέλος των σπουδών του εργάστηκε ως ηθοποιός κυρίως στο θέατρο. Μέχρι το 1994 έλαβε μέρος σε διάφορες θεατρικές παραγωγές του Εθνικού Θεάτρου. Συνεργάσθηκε με το Ημικρατικό Θέατρο Κρήτης σε διάφορες παραστάσεις, με τον θίασο της Αλίκης Βουγιουκλάκη και του Θύμιου Καρακατσάνη, με διάφορους άλλους θιάσους και με το Κρατικό Θέατρο Βορείου Ελλάδος (Κ.Θ.Β.Ε.). Έχει διδάξει το μάθημα της Υποκριτικής στη Δραματική Σχολή του ΚΘΒΕ και υπήρξε εξωτερικός συνεργάτης του Δεύτερου και Τρίτου Προγράμματος της Ελληνικής Ραδιοφωνίας. Διετέλεσε καλλιτεχνικός διευθυντής στο Κέντρο Πολιτισμού «Παλατάκι» και είναι Αντιπρόεδρος στο «Ελληνικό Κέντρο Διεθνούς Ινστιτούτου Θεάτρου» (Ι.Τ.Ι).

Από τα μέσα της δεκαετίας του 1990 ξεκίνησε να λαμβάνει μέρος σε διάφορες τηλεοπτικές σειρές των καναλιών ΕΤ1, ΝΕΤ, MEGA, ANT1, ALPHA και STAR. Κάποιες από αυτές είναι *Σκοτεινά σύννεφα*, *Ανίσχυρα ψεύδη*, *Το μπέρδεμα*. Από το 2004 μέχρι σήμερα έχει λάβει μέρος σε κάποιες από τις πιο δημοφιλείς τηλεοπτικές σειρές της ιδιωτικής τηλεόρασης όπως *[[Εραστής Δυτικών Προαστίων|Εραστής δυτικών προαστίων]]*, *[[Το κόκκινο δωμάτιο]]*, *[[Μαζί σου]]*, *[[Στο Παρά 5|Στο παρά 5]]*, *[[Ευτυχισμένοι μαζί]]*, *[[Χαρά αγνοείται]]* και *L.A.P.D.* Τη σεζόν 2019-2020 ερμήνευσε το ρόλο του αστυνομικού Φώτη Σαράντη στη δραματική σειρά *Έρωτας μετά* στον τηλεοπτικό σταθμό Alpha TV και τη σεζόν 2020-2021 το ρόλο του βουλευτή Τζώρτζη Αξιώτη στη δραματική σειρά *Έξαψη* στο Mega Channel.

### Προσωρινή παύση από το ΚΘΒΕ λόγω καταγγελίας για παρενόχληση
Από το 2013 έως σήμερα ανήκει στο καλλιτεχνικό δυναμικό του Κρατικού Θεάτρου Βορείου Ελλάδος, ενώ τον Δεκέμβριο του 2019 διορίστηκε αναπληρωτής καλλιτεχνικός διευθυντής του με απόφαση της υπουργού Πολιτισμού Λίνας Μενδώνη. Τον Μάρτιο του 2021 υπήρξαν δημοσιεύματα περί ύπαρξης καταγγελίας εις βάρος του για σεξουαλική παρενόχληση, σχετικά με τα οποία ο υφυπουργός Πολιτισμού Νικόλας Γιατρομανωλάκης τον κάλεσε να τοποθετηθεί εγγράφως και δημοσίως. Αυτός, με επιστολή του στις 11 Μαρτίου, αρνήθηκε εμφατικά οποιαδήποτε εμπλοκή του σε ανάλογες υποθέσεις, προανήγγειλε μηνύσεις για συκοφαντική δυσφήμιση και πρότεινε την προσωρινή του αποχώρηση «*για να μην πληγεί το ΚΘΒΕ*». Κατόπιν αυτού, στις 12 Μαρτίου, ο υφυπουργός με απόφασή του ανέστειλε τα καθήκοντά του ως αναπληρωτή καλλιτεχνικού διευθυντή του ΚΘΒΕ «*μέχρι να απαντήσει η Εισαγγελία Πρωτοδικών Αθηνών επί του αιτήματος του Υπουργείου ή να υπάρξουν σαφέστερα δεδομένα*».

Αφού η διερεύνηση της υπόθεσης απέβη άκαρπη και δεν προέκυψε κανένα στοιχείο, τον Ιούνιο του 2021 η Εισαγγελία Αθηνών την έθεσε στο αρχείο. Κατόπιν αυτού, τον Αύγουστο της ίδιας χρονιάς επέστρεψε κανονικά στα καθήκοντά του.

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Απόφοιτοι της Δραματικής Σχολής του Εθνικού Θεάτρου
Παγοβελόνες

μικρογραφία|Σχηματισμός παγοβελόνων πάνω σε κόκκινο αργιλώδες χώμα
Οι **παγοβελόνες** (ενικός: **παγοβελόνα**) είναι τύπος παγωμένου υετού. Η παγοβελόνα έχει μικροσκοπικό μέγεθος και εμφανίζεται σε κρυσταλλική μορφή. Είναι ένας από τους τύπους χιονιού που μπορούν να εμφανιστούν κατά τη διάρκεια χιονόπτωσης.

## Παραπομπές


Κατηγορία:Μετεωρολογία
Κώστας Κληρονόμος

Ο **Κώστας (Κωνσταντίνος) Κληρονόμος** (13 Ιανουαρίου 1940) είναι Έλληνας δικηγόρος, εφοπλιστής και πολιτικός. Διατέλεσε πρόεδρος των Μινωικών Γραμμών (Minoan Lines) και της Hellenic Seaways, δήμαρχος Ηρακλείου και ευρωβουλευτής του ΠΑΣΟΚ.

## Βίος
Γεννήθηκε στις 13 Ιανουαρίου 1940 στο Ηράκλειο Κρήτης. Σπούδασε στη Νομική Σχολή του Πανεπιστημίου Αθηνών και αρχικά εργάστηκε ως δικηγόρος. Το 1971-72 δημιούργησε, ως εταιρεία λαϊκής βάσης, τις Μινωικές Γραμμές (Minoan Lines), των οποίων ανέλαβε πρόεδρος το 1975 (αφότου αγόρασε το πλοίο «*Μίνως*», το πρώτο της εταιρείας), θέση στην οποία παρέμεινε για περισσότερο από τριάντα χρόνια, έως το 2006, περίοδος κατά την οποία η εταιρεία εξελίχθηκε σε μεγάλη δύναμη της ελληνικής ναυτιλίας. Στη συνέχεια, υπήρξε πρόεδρος της Hellenic Seaways για τα επόμενα δώδεκα χρόνια, από το 2006 έως το 2018, οπότε συνταξιοδοτήθηκε.

Ασχολήθηκε με την πολιτική ως στέλεχος της Ένωσης Κέντρου (προδικτατορικά) και του ΠΑΣΟΚ (μεταπολιτευτικά). Ανήκε πάντα στον κύκλο των ένθερμων υποστηρικτών του Ανδρέα Παπανδρέου, με τον οποίο απέκτησε και συγγένεια εξ αγχιστείας, καθώς η ανιψιά του Αλεξία Κληρονόμου παντρεύτηκε τον Νίκο Παπανδρέου, γιο του Ανδρέα. 

Εκλέχθηκε για πρώτη φορά δημοτικός σύμβουλος Ηρακλείου στις δημοτικές εκλογές του 1982, και αμέσως ορίστηκε πρόεδρος του Δημοτικού Συμβουλίου. Όταν τον Μάιο του 1989 ο τότε δήμαρχος Ηρακλείου Μανόλης Καρέλλης παραιτήθηκε για να τοποθετηθεί στο ευρωψηφοδέλτιο του ΠΑΣΟΚ, η δημοτική ομάδα της πλειοψηφίας εξέλεξε τον Κληρονόμο ως νέο δήμαρχο Ηρακλείου. Ο Κληρονόμος ολοκλήρωσε τη θητεία του Καρέλλη και εν συνεχεία κέρδισε νέα θητεία μετά τη νίκη του στις δημοτικές εκλογές του 1990.
 
Στις ευρωεκλογές του 1994 τοποθετήθηκε από τον Ανδρέα Παπανδρέου σε εκλόγιμη θέση στο ευρωψηφοδέλτιο του ΠΑΣΟΚ και υπηρέτησε ως ευρωβουλευτής για την επόμενη πενταετία, μέχρι το 1999.

## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Δήμαρχοι Ηρακλείου
Δημήτρης Παπαδόπουλος (ποδοσφαιριστής, 1950)

Ο **Δημήτρης Παπαδόπουλος** (Ηράκλειο Κρήτης 1 Μαρτίου 1950 - 31 Ιανουαρίου 2020) ήταν Έλληνας διεθνής ποδοσφαιριστής που αγωνιζόταν στη θέση του επιθετικού και μετέπειτα προπονητής.

## Βιογραφικό
### Ποδοσφαιρική σταδιοδρομία
Γεννήθηκε στο Ηράκλειο της Κρήτης το 1950 από γονείς Μικρασιάτες πρόσφυγες. Το 1960, στην ηλικία των 10 ετών, εντάχθηκε στα τμήματα υποδομών του Εργοτέλη και το 1964, στην ηλικία των 14 ετών, εντάχθηκε στην ανδρική ομάδα και έκανε ντεμπούτο στο πρωτάθλημα της Β΄ Εθνικής που αγωνίστηκε η ομάδα τη σεζόν 1964-65. Συνέχισε για ακόμη 2 χρονιές στην ομάδα του Εργοτέλη, αγωνιζόμενος στην Γ΄ Εθνική τη σεζόν 1965-66 και στη Β΄ Εθνική τη σεζόν 1966-67.

Το 1967 μετακινήθηκε μαζί με άλλους 4 συμπαίκτες του στον ΟΦΗ, με αναγκαστικό νόμο που επέβαλε το δικτατορικό καθεστώς ώστε να υπάρχει μια ισχυρή ομάδα στο νομό Ηρακλείου. Συνέδεσε το όνομά του με αυτό του ΟΦΗ, με τη φανέλα του οποίου αγωνίστηκε για 13 χρόνια συνολικά, 12 εκ των οποίων ως αρχηγός, κατακτώντας 2 ανόδους στην Α΄ Εθνική, αρχικά τη σεζόν 1967-68 και την επάνοδο τη σεζόν 1975-76, ενώ τη σεζόν 1975-76 αναδείχθηκε πρώτος σκόρερ του Νοτίου ομίλου της Β΄ Εθνικής και τη σεζόν 1976-77 πρώτος σκόρερ στην Α΄ Εθνική με σύνολο 22 τερμάτων, αποτελώντας τον πρώτο ποδοσφαιριστή επαρχιακής ομάδας που αναδείχθηκε πρώτος σκόρερ του πρωταθλήματος της Α΄ Εθνικής.

Το καλοκαίρι του 1980 πήρε μεταγραφή στην ΑΕΚ, έπειτα από εισήγηση του προέδρου της, Λουκά Μπάρλου. Με τη φανέλα της αθηναϊκής ομάδας αγωνίστηκε για 1 χρόνο και το καλοκαίρι του 1981 επέστρεψε στην πατρίδα του και μεταπήδησε στον Ηρόδοτο Νέας Αλικαρνασσού, με τον οποίο αγωνίστηκε για 2 χρονιές στην Β΄ Εθνική και το 1983 έκλεισε την ποδοσφαιρική του καριέρα.

Στην Εθνική Ελλάδας σημείωσε 1 συμμετοχή ως παίκτης του ΟΦΗ, όποτε και το 1977 κλήθηκε από τον προπονητή Αλκέτα Παναγούλια και αγωνίστηκε με αντίπαλο τη Γιουγκοσλαβία στη Θεσσαλονίκη για το Βαλκανικό κύπελλο.

### Μετά το ποδόσφαιρο
Μετά το τέλος της ποδοσφαιρικής του καριέρας ασχολήθηκε με την προπονητική. Αρχικά ανέλαβε την τεχνική ηγεσία του Εργοτέλη, τον οποίο τη σεζόν 1984-85 οδήγησε στην Γ΄ Εθνική, έπειτα από αγώνα μπαράζ με τον Ολυμπιακό Χαλκίδας. Το 1985 συνεργάστηκε με τον Ευγένιο Γκέραρντ, αναλαμβάνοντας την ακαδημία του ΟΦΗ μέχρι και το 1997. Από το 2002 μέχρι το 2006 εργάστηκε στις ακαδημίες του Εργοτέλη και στη συνέχεια ασχολήθηκε με τις δικές του ακαδημίες ποδοσφαίρου στο αθλητικό κέντρο που είχε δημιουργήσει στο Ηράκλειο.

Απεβίωσε στις 31 Ιανουαρίου του 2020 στην ηλικία των 70 ετών, από καρκίνο.

## Πηγές
*Αφιέρωμα στον Δημήτρη Παπαδόπουλο, Ελευθεροτυπία, 20 Μαρτίου 2014 enet.gr

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εργοτέλη
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ηροδότου Νέας Αλικαρνασσού
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Εργοτέλη
Ρόουαν Oυίλιαμς

Ο **Ρόουαν Oυίλιαμς** (αγγλ.: *Rowan Douglas Williams, Baron Williams of Oystermouth*, γενν. 14 Ιουνίου 1950) είναι Άγγλος επίσκοπος, θεολόγος και ποιητής. Ήταν ο 104ος αρχιεπίσκοπος του Καντέρμπερι, προκαθήμενος της Εκκλησίας της Αγγλίας και της Αγγλικανικής Κοινωνίας από 2002 μέχρι το 2012, οπότε παραιτήθηκε. Τον διαδέχθηκε ο Τζάστιν Ουέλμπι

Η αρχιεπισκοπική θητεία του Oυίλιαμς, σημαδεύτηκε από διαφωνίες εντός της Αγγλικανικής Κοινωνίας σχετικά με την χειροτονία των γυναικών και τον γάμο των ομόφυλων ζευγαριών. Ο Oυίλiαμς κατέβαλε προσπάθειες ώστε να γεφυρώσει τις διαφωνίες και να διατηρήσει την συνοχή των Αγγλικανών.

## Εργογραφία
* *Το Μυστικό της Ερήμου*, (μετ. Χρήστου Μακρόπουλου), εκδόσεις Εν Πλω, 2017

## Υποσημειώσεις

## Εξωτερικοί σύνδεσμοι
*  Dr Rowan Williams 
*  BBC profile
*  Magdalene College profile

Κατηγορία:Επίσκοποι του 20ού αιώνα
Κατηγορία:Επίσκοποι του 21ου αιώνα
Κατηγορία:Αρχιεπίσκοποι του Καντέρμπερι
Γενικές εκλογές στο Μπαχρέιν 2018

**Γενικές εκλογές** διεξήχθησαν στο Μπαχρέιν τον Νοέμβριο και τον Δεκέμβριο του 2018 για την εκλογή των 40 μελών του Συμβουλίου των Αντιπροσώπων. Ο πρώτος γύρος ψηφοφορίας διεξήχθη το Σάββατο 24 Νοεμβρίου  με τον δεύτερο γύρο στις 31 εκλογικές περιφέρειες να διενεργείται το Σάββατο 1η Δεκεμβρίου.  Οι δημοτικές εκλογές συνέπεσαν με τις εκλογές για κοινοβούλιο. 

Οι εκλογές θεωρήθηκαν απάτη   καθώς ακολούθησαν την κυβερνητική καταστολή της διαφωνίας, η οποία περιελάμβανε την απαγόρευση να είναι υποψήφιοι στις εκλογές τα μέλη που ανήκαν στις διαλυμένες ομάδες της αντιπολίτευσης.  Μετά τις διαδηλώσεις του 2011, όλα τα 18 μέλη του Συμβουλίου που ανήκαν στο Al Wefaq  παραιτήθηκαν  και απαγορεύτηκε να είναι υποψήφιοι στις επακόλουθες βουλευτικές εκλογές. Από το 2011 οι αρχές έχουν φυλακίσει εκατοντάδες αντιφρονούντες, συμπεριλαμβανομένου του ηγέτη του Al Wefaq, Σέιχ Αλί Σαλμάν, και αφαίρεσαν από πολλά άτομα την ιθαγένεια από Μπαχρέιν .  Το Al Wefaq μποϊκοτάρισε τις γενικές εκλογές του 2014. 

Οι δύο κύριες αντιπολιτευτικές ομάδες, το σιιτικό Al Wefaq και το κοσμικό Βαάντ, αποκλείστηκαν από την υποβολή υποψηφιοτήτων το 2018, προκαλώντας νέες προτροπές για μποϊκοτάζ. Δικαστήριο απαγόρευσε το Al Wefaq το 2016 για "υποκίνηση τρομοκρατίας", προτροπή σε βία και ενθάρρυνση διαδηλώσεων που απειλούσαν να προκαλέσουν θρησκευτικές διαμάχες.  Στις 17 Ιουλίου 2016, η τηλεόραση Αλ Αραμπίγια που είναι ιδιοκτησία της Σαουδικής Αραβίας και τα διεθνή έντυπα μέσα ενημέρωσης, ανέφεραν ότι το ανώτατο δικαστήριο του Μπαχρέιν διέλυσε την Al Wefaq και ρευστοποίησε τα κεφάλαια της παράταξης.  

## Εκλογικό σύστημα
Τα 40 μέλη του Συμβουλίου των Αντιπροσώπων εκλέχθηκαν από μονοεδρικές εκλογικές περιφέρειες χρησιμοποιώντας το σύστημα γύρων, Σε περίπτωση που κανένας υποψήφιος δεν είχε λάβει την πλειοψηφία των ψήφων στον πρώτο γύρο, πραγματοποιήθηκε ένας δεύτερος γύρος.  

## Αποτελέσματα
Εννέα από τις 40 εκλογικές περιφέρειες αποφασίστηκαν στον πρώτο γύρο, ενώ οι άλλες 31 σε δεύτερο γύρο.  Σύμφωνα με την κυβέρνηση, η προσέλευση των ψηφοφόρων στον πρώτο γύρο ήταν 67%, παρουσιάζοντας αύξηση από το 53% στις εκλογές του 2014 . Ωστόσο, η αντιπολίτευση υποστήριξε ότι η πραγματική προσέλευση των ψηφοφόρων δεν υπερέβη το 28-30%.    

### Κατάλογος των εκλεγμένων μελών

## Παραπομπές


2018
Μπαχρειν
Δανάη Παππά

Η **Δανάη Παππά** (Αθήνα, 21 Αυγούστου 1996) είναι Ελληνίδα χορεύτρια και επιχειρηματίας.

## Πρώτα Χρόνια
Γεννήθηκε στις 21 Αυγούστου του 1996 στην Αθήνα όπου και μεγάλωσε, ενώ κατάγεται από την Κέρκυρα, την Εύβοια και το Αγρίνιο. Από μικρή ηλικία ξεκίνησε να ασχολείται με το χορό. Όταν τελείωσε το σχολείο έκανε σεμινάρια χορού και θεάτρου στο κέντρο χορού Broadway της Νεας Υόρκης για τρεις μήνες. Όταν επέστρεψε στην Ελλάδα, ξεκίνησε να ασχολείται και με το modeling, κάνοντας κυρίως διαφημιστικά.

## Καριέρα

### Υποκριτική
Το 2016 έκανε την πρώτη της κινηματογραφική εμφάνιση, με έναν μικρό ρόλο, στην ταινία «The Bachelor» (σκην. Αντώνη Σωτηρόπουλου).

Στις αρχές του 2017 έγινε γνωστό πως πρόκειται να πρωταγωνιστήσει στη νέα σειρά της Βάνας Δημητρίου, «Το Τατουάζ», σε σκηνοθεσία Ανδρέα Γεωργίου. Έτσι, έκανε το τηλεοπτικό της ντεμπούτο ως ηθοποιός, έχοντας τον πρωταγωνιστικό γυναικείο ρόλο της σειράς. Στη σειρά συμπρωταγωνίστησε, μεταξύ άλλων, για δύο σεζόν με τους Απόστολο Γκλέτσο, Εβελίνα Παπούλια, Μυρτώ Αλικάκη και Κοραλία Καράντη.  

Το 2018 συμμετείχε ως ερμηνεύτρια στον θεσμό μόδας και τραγουδιού «MadWalk - The Fashion Music Project», συνεργαζόμενη με τον Αναστάσιο Ράμμο για την εταιρεία Noxema και έπαιξε στο κινηματογραφικό δράμα αμερικανικής παραγωγής «With a kiss I die». 

Το 2019 συμμετείχε ξανά στο «MadWalk - The Fashion Music Project», αυτή τη φορά συνεργαζόμενη με τους Barrice, Christopher Vee και Natasha Kay για την σχεδιάστρια Celia Kritharioti. Τον Μάιο του 2019 ανακοινώθηκε η συνέχεια της συνεργασίας της με τους συντελεστές του «Τατουάζ» στη νέα σειρά του ΣΚΑΪ, «8 Λέξεις». Εκεί, είχε έναν από τους βασικούς ρόλους, αυτόν το ρόλο της Ρωξάνης Δημοπούλου. Τον Ιούνιο του 2020 ανακοίνωσε την αποχώρηση της από τη σειρά, ολοκληρώνοντας την παρουσία της στις αρχές του δεύτερου κύκλου, τον Οκτώβριου του 2020, έπειτα από 250 επεισόδια. 

Το 2021 εμφανίστηκε στη σειρά της ΕΡΤ1, «Η τούρτα της μαμάς» (επεισόδιο: "Περί Γάμου") των Αλέξανδρου Ρήγα και Δημήτρη Αποστόλου ενώ έπαιξε και στην ταινία «Karditsa Forever» (σκην. Στράτου Μαρκίδη). Από το 2021 έως το 2024 πρωταγωνίστησε στη σειρά του ALPHA, «Σασμός», με τον ρόλο της Θοδώρας Αγγελάκη. 

Τη σεζόν 2024-26 πρωταγωνιστεί στη σειρά του ALPHA, «Άγιος Έρωτας», υποδυόμενη τη Χλόη, καθώς και στην παράσταση «Για μια Ζωή!» των Μιχάλη Ρέππα - Θανάση Παπαθανασίου στο Θέατρο Πειραιώς 131.

### Επιχειρηματικότητα
Το 2021 δημιούργησε ένα e-shop, στο οποίο πουλάει διακοσμητικά κεριά, με την επωνυμία Ensay Candles.

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου
Λεντίνι

Το **Λεντίνι** (ιταλικά: *Lentini*, αρχ. ελλ.: *Λεοντῖνοι*, λατινικά: *Leontium*, σικελικά: *Lintini*) είναι Δήμος στην Ιταλική Επαρχία των Συρακουσών στις ανατολικές ακτές της Περιφέρειας της Σικελίας στη νότια Ιταλία.

## Οι Λεοντίνοι
Η πόλη ιδρύθηκε στην αρχαιότητα με το όνομα Λεοντίνοι (729 π.Χ.) με κατοίκους από τη Σικελική Νάξο που είχε ιδρυθεί πέντε χρόνια παλαιότερα με εποίκους από τη Χαλκίδα. Οι Λεοντίνοι ήταν αρχαία ελληνική αποικία στη Σικελία που δεν ιδρύθηκε στις ακτές (όλες οι σημαντικές αποικίες της αρχαϊκής περιόδου αυτής ήταν παράκτιες με εξαίρεση τους Λεοντίνους και την Κυρήνη στη Λιβύη) αλλά περίπου πέντε χιλιόμετρα προς το εσωτερικό του νησιού. Στην περιοχή κατοικούσαν αρχικά οι Σικελοί, έγινε Ελληνικός στόχος χάρη στην εύφορη πεδιάδα που υπήρχε στα βόρεια. Η πόλη έχασε την ελευθερία της όταν ο Ιπποκράτης ο Γελαίος τοποθέτησε σαν Τύραννο τον σύμμαχο του Αινησίδημο (494 π.Χ.). Ο Ιέρων Α΄ ο Συρακούσιος μετακίνησε κατοίκους από την Κατάνια και τη Νάξο στους Λεοντίνους.

Οι Λεοντίνοι απέκτησαν αργότερα ξανά την ανεξαρτησία τους, στην προσπάθεια τους να τη διατηρήσουν κάλεσαν πολλές φορές τη βοήθεια των Αθηναίων.
Ο ρήτορας Γοργίας με τον συγκλονιστικό του λόγο προκάλεσε την αποτυχημένη Αθηναϊκή εκστρατεία του 427 π.Χ.
Οι Συρακούσες υποστήριξαν τους αριστοκράτες στη διαμάχη τους με τον λαό και τους κάλεσαν να τους κάνουν πολίτες, οι Λεοντίνοι σταδιακά ερημώθηκαν. Οι εξόριστοι των Λεοντίνων συμμάχησαν με τους απεσταλμένους από τη Σέγεστα και έπεισαν τους Αθηναίους να ξεκινήσουν τη μεγάλη Εκστρατεία στη Σικελία (415 π.Χ.).

## Ρωμαϊκή κατάκτηση
Μετά την αποτυχία της Αθηναϊκής εκστρατείας, οι Λεοντίνοι υποτάχθηκαν ξανά στις Συρακούσες, η ανεξαρτησία επανήλθε με τη συνθήκη που έκλεισε ο Διονύσιος ο Πρεσβύτερος αλλά σύντομα χάθηκε πάλι. Η Ρωμαϊκή Δημοκρατία κατέλαβε οριστικά τους Λεοντίνους με τον στρατηγό Μάρκο Κλαύδιο Μάρκελλο (214 π.Χ.). Στη Ρωμαϊκή αυτοκρατορία οι Λεοντίνοι έγιναν μικρή ασήμαντη πόλη.
Την κατέστρεψαν οι Σαρακηνοί (847) και στα νεώτερα χρόνια ο μεγάλος σεισμός του 1693. Στα μέσα του 20ου αιώνα υποτιμήθηκε σημαντικά από τους τουρίστες σαν ένας ελώδης τόπος στον δρόμο για τις Συρακούσες.

## Περιγραφές
Ο Πολύβιος περιγράφει την πόλη να βρίσκεται σε μία κοιλάδα ανάμεσα σε δύο λόφους με θέα προς τα βόρεια. Στη δεξιά πλευρά της κοιλάδας ρέει ένας ποταμός με μια σειρά από σπίτια στη δυτική πλευρά της όχθης, στους πρόποδες του λόφου. Σε κάθε πλευρά της πόλης υπήρχε μια πύλη, η βόρεια οδηγούσε στην πεδιάδα και η νότια στις Συρακούσες. Ο ανατολικός λόφος είχε ερείπια ενός μεγάλου Μεσαιωνικού κάστρου που έχει αναγνωριστεί με Ελληνική αρχιτεκτονική.
Οι ανασκαφές (1899) βρήκαν μία Σικελική Νεκρόπολη που χρονολογείται από την τρίτη περίοδο, στις Ελληνικές Νεκροπόλεις βρέθηκαν μπρούτζινα αντικείμενα και ένας λέβητας.

## Παραπομπές


## Πηγές
*Abbott, Evelyn (1982). A History of Greece: Part 2: from the Ionian Revolt to the Thirty Years' Peace 500–445 B.C.
*Pisano Baudo, Sebastiano (1965). Storia di Lentini antica e moderna. Lentini: Tip. Scolari.

## Εξωτερικοί σύνδεσμοι
*Κοινότητα Λεντίνι

Κατηγορία:Δήμοι της Επαρχίας των Συρακουσών
Κατηγορία:Αρχαίες ελληνικές πόλεις-κράτη
Σαργιάδα Αιτωλοακαρνανίας

Η **Σαργιάδα** είναι χωριό της Περιφερειακής Ενότητας Αιτωλοακαρνανίας το οποίο βρίσκεται νότια της τεχνητής λίμνης Καστρακίου και σε απόσταση 25,5 χλμ. Β. από το Αγρίνιο. Ως οικισμός αναφέρεται επίσημα το 1836 να απογράφεται στον τότε στο δήμο Αγιοβλασιτών. Το 1912 με το ΦΕΚ 261Α - 31/08/1912 ορίζεται έδρα της νεοϊδρυθείσας κοινότητας Σαργιάδας. Σύμφωνα με το πρόγραμμα ''Καλλικράτης'', μαζί με τους οικισμούς Μαυρομύτη, Αγία Βαρβάρα, Κοκκινόλογγο, Λεντίνη, Φραγκόσκαλα και Ποτιστικό αποτελούν την τοπική κοινότητα Σαργιάδας που υπάγεται στη δημοτική ενότητα Παρακαμπυλίων του δήμου Αγρινίου και σύμφωνα με την απογραφή 2011 ως κοινότητα έχει συνολικό πληθυσμό 300 κατοίκους, ενώ ως οικισμός 162.

## Εξωτερικοί σύνδεσμοι
* Η αρχαία μας κληρονομιά σε Σαργιάδα Λεντίνη από τον ιστότοπο https://agriniobestof.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Ένοχος χωρίς αποδείξεις

Το ***Ένοχος χωρίς αποδείξεις*** (αγγλ.:*Guilty by Suspicion*) είναι  αμερικανική δραματική ταινία του 1991 για τη Μαύρη Λίστα του Χόλυγουντ, τον Μακαρθισμό, καθώς και τις δραστηριότητες της Επιτροπής Αμερικανικών Δραστηριοτήτων. Σε σενάριο και σκηνοθεσία του Ίρβιν Γουίνκλερ, πρωταγωνιστούσαν ο Ρόμπερτ Ντε Νίρο, η Ανέτ Μπένινγκ και ο Τζωρτζ Γουέντ.

Η ταινία εισήχθη στο Φεστιβάλ Κινηματογράφου των Καννών το 1991.

## Πλοκή
Ο Ντέηβιντ Μέριλ (Ντε Νίρο), σκηνοθέτης του Χόλυγουντ του 1950, επιστρέφει από το εξωτερικό για να διαπιστώσει ότι μια αυξανόμενη παλίρροια του Μακαρθισμού και του Κόκκινου Φόβου έχει οδηγήσει στο ότι δεν του επιτρέπεται να δουλεύει σε ταινίες. Θα του επιτραπεί να σκηνοθετήσει μόνο όταν εμπλέξει τους συναδέλφους του ως κομμουνιστές πράκτορες. Πιεζόμενος και από τον παραγωγό του Ντάριλ Ζάνουκ, πρέπει να αποφασίσει εάν θα μετατραπεί σε καταδότη ή να τηρήσει τις Αρχές του με κόστος το έργο της ζωής του. Παρόλο που ο ίδιος δεν υπήρξε ποτέ κομμουνιστής, μπαίνει σε φοβερή περιπέτεια. Τον εγκαταλείπουν οι καλύτεροί του φίλοι, τα στούντιο του κλείνουν τις πόρτες, τον παρακολουθούν άντρες του FBI, βρίσκεται χωρίς δουλειά και τελικά χάνει το σπίτι του. Σε όλο αυτό το κλίμα εξευτελισμού ο Ντέηβιντ βρίσκει τη δύναμη να μη λυγίσει.

## Ηθοποιοί
* Ρόμπερτ Ντε Νίρο ως Ντέιβιντ Μέριλ
* Ανέτ Μπένινγκ ως Ruth Merrill
* Τζωρτζ Γουέντ ως Bunny Baxter
* Πατρίσια Γουέτιγκ ως Dorothy Nolan
* Σαμ Γουοναμέικερ ως Felix Graff
* Λουκ Ένουαρντς ως Paulie Merrill
* Κρις Κούπερ ως Larry Nolan
* Μπεν Πιάτσα ως Ντάριλ Ζάνουκ
* Μάρτιν Σκορσέζε ως Joe Lesser

## Υποδοχή
Η ταινία άνοιξε με καλές κριτικές και κέρδισε επαίνους για την απόδοση του Ρόμπερτ Ντε Νίρο. Ο Ρότζερ Ίμπερτ έδωσε στην ταινία τριάμιση από τα τέσσερα αστέρια και έγραψε ότι η ταινία "διδάσκει ένα μάθημα που πάντα κινδυνεύουμε να ξεχνάμε: ότι η μεγαλύτερη υπηρεσία που μπορούμε να κάνουμε στη χώρα μας είναι να είμαστε πιστοί στη συνείδησή μας".

## Παραπομπές

## Εξωτερικές συνδέσεις
*

Κατηγορία:Αμερικανικές δραματικές ταινίες
Κατηγορία:Ταινίες του 1991
Κατηγορία:Αμερικανικές δικαστικές δραματικές ταινίες
Κατηγορία:Ταινίες παραγωγής Warner Bros.
Κατηγορία:Σκηνοθετικό ντεμπούτο σε ταινίες
Κατηγορία:Ταινίες με μουσική σύνθεση Τζέιμς Νιούτον Χάουαρντ
Κατηγορία:Αγγλόφωνες ταινίες
Kawasaki Z400

Το **Kawasaki Z400** σειράς Z του 2018 είναι ενα νέο μοντέλο της φίρμας που ακολούθησε το Z300. Παρουσιάστηκε στο EICMA του 2018 στο Μιλάνο της Ιταλίας.    Τροφοδοτείται από έναν υδρόψυκτο παράλληλο-διπλό κινητήρα που προέρχεται από το σπόρτ μοντέλο Ninja 400. 

## Παραπομπές


Κατηγορία:Μοντέλα μοτοσικλετών Kawasaki
Kawasaki motorcycles

**Οι μοτοσικλέτες Kawasaki** κατασκευάζονται από το τμήμα μοτοσικλετών και κινητήρων της Kawasaki Heavy Industries σε εργοστάσια στην Ιαπωνία, το Μίτσιγκαν, τις Φιλιππίνες, την Ινδία, την Ινδονησία, το Μπαγκλαντές και την Ταϊλάνδη.  
μικρογραφία| Kawasaki Ninja H2R
μικρογραφία| Kawasaki Ninja ZX-RR
μικρογραφία| Kawasaki XI750R

## Ιστορία
Η Kawasaki Aircraft κατασκεύασε αρχικά μοτοσικλέτες με το όνομα Meguro, αφού αγόρασε έναν κατασκευαστή μοτοσικλετών, την Meguro Manufacturing, με τον οποίο συνεργάζονταν. Αυτό τελικά έγινε Kawasaki Motor Sales.  Ορισμένες πρώτες μοτοσυκλέτες εμφανίζουν ένα έμβλημα με το "Kawasaki Aircraft" στη δεξαμενή καυσίμων. 

Κατά τη διάρκεια του 1962, οι μηχανικοί της Kawasaki ανέπτυσσαν έναν τετράχρονο κινητήρα για μικρά αυτοκίνητα. Στη συνέχεια, μερικοί από τους μηχανικούς μεταφέρθηκαν στο εργοστάσιο Meguro για να δουλέψουν στο Meguro K1 και το SG, έναν μόνο κύλινδρο 250 &nbsp; cc OHV. Το 1963, οι Kawasaki και Meguro συγχωνεύθηκαν για να διαμορφώσουν την Kawasaki Motorcycle Co., Ltd.   μοτοσυκλέτες Kawasaki από το 1962 έως το 1967 χρησιμοποίησαν ένα έμβλημα το οποίο μπορεί να χαρακτηριστεί ως σημαία μέσα σε μια πτέρυγα. 

Οι εργασίες συνεχίστηκαν στο Meguro K1, ένα αντίγραφο του BSA A7 500 &nbsp; cc κάθετο δίδυμο.  και στο W1 του Kawasaki. Το K2 εξήχθη στις ΗΠΑ για δοκιμή σε απάντηση στην επέκταση της αμερικανικής αγοράς για τετράχρονες μοτοσικλέτες. Στην αρχή απορρίφθηκε για έλλειψη εξουσίας. Μέχρι τα μέσα της δεκαετίας του 1960, η Kawasaki εξήγαγε τελικά ένα μέτριο αριθμό μοτοσυκλετών. Το Kawasaki H1 Mach III το 1968, μαζί με αρκετές μοτοσυκλέτες enduro για να ανταγωνιστεί με Yamaha, Suzuki και Honda, αύξησε τις πωλήσεις των μονάδων Kawasaki. 

Το τμήμα κινητήρων της Kawasaki, που στεγάζεται σε ένα ενιαίο συγκρότημα γραφείων στο Grand Rapids του Μίτσιγκαν, εδραιώνει έργα έρευνας και ανάπτυξης για κινητήρες.  

## Δείτε επίσης

* Κατάλογος μοτοσυκλετών Kawasaki 
* Ποδήλατα Kawasaki 

## βιβλιογραφικές αναφορές

## εξωτερικοί σύνδεσμοι

*  
*    
Κατηγορία:Κατασκευαστές μοτοσικλετών της Ιαπωνίας
Κατηγορία:Μοντέλα μοτοσικλετών Kawasaki
Royal Brunei Airlines

μικρογραφία|Airbus A320-200 της Royal Brunei Airlines στο αεροδρόμιο του Περθ
Η **Royal Brunei Airlines Sdn Berhad** (, τζάουι: ڤنربڠن دراج بروني) είναι ο εθνικός αερομεταφορέας του σουλτανάτου του Μπρουνέι. Εδρεύει στο κτίριο RB Plaza στο Μπαντάρ Σέρι Μπεγκαβάν. Ανήκει εξ ολοκλήρου στην κυβέρνηση του Μπρουνέι. Η βάση της εταιρείας είναι το Διεθνές Αεροδρόμιο του Μπρουνέι στο Μπεράκα, ακριβώς στα βόρεια του Μπαντάρ Σερί Μπεγκαβάν, τη πρωτεύουσα του Μπρουνέι.

## Εξωτερικοί σύνδεσμοι

* Official site

Κατηγορία:Μπρουνέι
Κατηγορία:Ασιατικές αεροπορικές εταιρείες
Σεργκέι Καρασιόφ (διαιτητής ποδοσφαίρου)

Ο **Σεργκέι Γκενάντγιεβιτς Καρασιόφ**  (· γενν. στις 12 Ιουνίου 1979), αναφερόμενος εσφαλμένα συνήθως στα ελληνικά ως **Καράσεφ**, είναι Ρώσος διεθνής διαιτητής ποδοσφαίρου.

Ο Καρασιόφ  έγινε διαιτητής της FIFA το 2010. Έχει διαιτητεύσει αγώνες για τα προκριματικά του Παγκοσμίου Κυπέλλου του 2014, ξεκινώντας με τον αγώνα του Α Ομίλου μεταξύ της Σκωτίας και της Βόρειας Μακεδονίας.

Ο Καρασιόφ είναι παντρεμένος και έχει δύο παιδιά. Το κύριο χόμπι του είναι να παρακολουθεί συναυλίες μέταλ. Στη συνέντευξή του στη RIA Novosti, ονόμασε τους Slayer ως την αγαπημένη του μπάντα.

## Κατάλογος αξιοσημείωτων αγώνων
* Ισλανδία 1-1 Ουγγαρία, Ευρωπαϊκό Πρωτάθλημα 2016 
* Μπαρτσελόνα 3-1 Άρσεναλ, Τσάμπιονς Λιγκ 2016 
* Μπαρτσελόνα 4-0 Μπορούσια Μένχενγκλαντμπαχ, Τσάμπιονς Λιγκ 2017

## Παραπομπές


Κατηγορία:Ρώσοι διαιτητές ποδοσφαίρου
Κατηγορία:Διαιτητές Ευρωπαϊκού Πρωταθλήματος Ποδοσφαίρου 2016
Κατηγορία:Διαιτητές Παγκοσμίου Κυπέλλου Ποδοσφαίρου 2018
Κατηγορία:Διαιτητές ΟΥΕΦΑ Τσάμπιονς Λιγκ
Πάουλα Χίτλερ

Η **Πάουλα Χίτλερ** (επίσης γνωστή ως **Πάολα Βολφ**, 21 Ιανουαρίου 1896, Χάφελντ, Άνω Αυστρία, Αυστρία – 1 Ιουνίου 1960, Μπέρχτεσγκαντεν, Βαυαρία, Γερμανία) ήταν η μικρότερη αδελφή του Αδόλφου Χίτλερ και το τελευταίο παιδί του Αλοΐσιου Χίτλερ, καθώς και το τελευταίο παιδί της τρίτης συζύγου του Κλάρας Χίτλερ.

## Προπολεμική ζωή
Η Πάουλα ήταν έξι χρονών όταν πέθανε ο πατέρας της Αλοΐσιος, ένας συνταξιούχος τελωνειακός υπάλληλος. Πέντε χρόνια μετά τον θάνατο του πατέρα της, πέθανε η μητέρα της Κλάρα. Μετά από τον θάνατο των γονιών της, η Αυστριακή κυβέρνηση παρείχε μια μικρή σύνταξη για να την Πάουλα και τον Αδόλφο. Ωστόσο, το ποσό ήταν σχετικά πενιχρό και ο Αδόλφος, ο οποίος ήταν τότε αρκετά μεγάλος για να υποστηρίξει τον εαυτό του, συμφώνησε να παραδώσει το μερίδιο του στην αδελφή του. 

Αργότερα η Πάουλα μετακόμισε στη Βιέννη. Στις αρχές της δεκαετίας του 1920, είχε προσληφθεί ως καθαρίστρια σε κοιτώνα για Εβραίους φοιτητές του πανεπιστημίου. Το 1921, ενώ δούλευε στο κοιτώνα, επισκέφτηκε τον αδελφό της Αδόλφο. Αργότερα, εργάστηκε ως γραμματέας. Για το μεγαλύτερο μέρος της ενήλικης ζωής της, δεν είχε καμία επαφή με τον αδερφό της, κατά τα δύσκολα χρόνια του ως ζωγράφος στη Βιέννη και αργότερα στο Μόναχο, τη συμμετοχή του σε μάχες του Α΄ Παγκοσμίου Πολέμου και στις πρώτες πολιτικές δραστηριότητες πίσω στο Μόναχο. Κατά τη διάρκεια της δεκαετίας του 1930 τον συνάντησε για άλλη μια φορά.

Η Πάουλα χρησιμοποιούσε την αρχική γραφή του επωνύμου της οικογένειας, *Χίντλερ*. Σύμφωνα με την ίδια, από το 1930, όταν απολύθηκε από την ασφαλιστική εταιρία στη Βιέννη στην οποία δούλευε λόγω της συγγένειας της με τον Αδόλφο Χίτλερ, ως και την αυτοκτονία του το 1945, ο Αδόλφος της έστελνε τακτικά χρήματα. Αυτή την περίοδο ζούσε χρησιμοποιώντας το επώνυμο *Βολφ,* μετά από αίτημα του Χίτλερ (αυτό ήταν το παιδικό παρατσούκλι του, το οποίο χρησιμοποίησε ως επώνυμο και ο ίδιος κατά την δεκαετία του 1920 για λόγους ασφαλείας), και δούλευε σποραδικά. Ο Αδόλφος φαίνεται πως είχε χαμηλή εκτίμηση της νοημοσύνης των αδελφών του, αναφερόμενος στην Πάουλα και την ετεροθαλή αδελφή του Άνγκελα ως "ηλίθιες χήνες".

Αργότερα, υποστήριξε ότι έβλεπε τον αδερφό της μια φορά τον χρόνο από την δεκαετία του 1930 μέχρι τις αρχές της δεκαετίας του 1940. Στο μεγαλύτερο μέρος του Β΄ Παγκοσμίου Πολέμου εργάστηκε ως γραμματέας σε στρατιωτικό νοσοκομείο. Μετά τον πόλεμο, έζησε τα τελευταία οχτώ χρόνια της ζωής της στο Μπερχτεσγκάντεν της νότιας Βαυαρίας, όπου την φρόντιζαν πρώην μέλη των Ες-Ες και μέλη του εσωτερικού κύκλου του αδερφού της.

## Βιβλιογραφία

* Marc Vermeeren, "*De jeugd van Adolf Hitler 1889–1907 en zijn familie en voorouders*". Soesterberg, 2007, 420 blz. Uitgeverij Aspekt. 

## Εξωτερικοί σύνδεσμοι

* Paula Hitler&nbsp;– He was still my brother
* The old woman in the small town was the sister of Hitler - Lemúrinn - 
* Paula's Grave&nbsp;– Third Reich in Ruins website

## Παραπομπές


Κατηγορία:Αδόλφος Χίτλερ
Μοχάμεντ Μπασιντάουα

O **Μοχάμεντ Σαλίμ Μπασιντάουα** ( ,  γεννηθείς την 4η Απριλίου 1935) είναι ένας Υεμένιος πολιτικός που διετέλεσε Πρωθυπουργός της χώρας, την περίοδο 10 Δεκεμβρίου 2011 - 24 Σεπτεμβρίου 2014.

## Βιογραφία
Ο Μπασιντάουα έχει γεννηθεί στο Άντεν. Το 1993-94 διετέλεσε Υπουργός Εξωτερικών. Ήταν μέλος του κυβερνώντος κόμματος της Υεμένης, αλλά στις αρχές της δεκαετίας του 2000 παραιτήθηκε. Στη συνέχεια, παρατάχθηκε με την αντιπολίτευση για τον Προέδρο Αλί Αμπντουλάχ Σαλέχ, ως ανεξάρτητος πολιτικός.

Τον Νοέμβριο του 2011, μετά από μήνες αναταραχών, η Υεμενική αντιπολίτευση πρότεινε τον Μπασιντάουα για τη θέση του αρχηγού στην πρώτη κυβέρνηση που θα σχηματιστεί μετά την αποχώρηση του Προέδρου Σαλέχ. Την 27η Νοεμβρίου 2011, ο Μπασιντάουα ορίστηκε Πρωθυπουργός από τον Αντιπρόεδρο Αμπντ αλ-Ραμπ Μανσούρ αλ-Χαντί. Η νέα κυβέρνηση εθνικής συνεννόησης ορκίστηκε την 10η Δεκεμβρίου 2011.

Την 31η Αυγούστου 2013, ο Μπασιντάουα γλίτωσε από μια απόπειρα δολοφονίας που έγινε όταν ένοπλοι πυροβόλησαν τη συνοδεία του.

Την 21η Σεπτεμβρίου 2014, ο Μπασιντάουα παραιτήθηκε από την θέση του Πρωθυπουργού, την ίδια μέρα που οι επαναστάτες Χούθι κατέλαβαν τη Σαναά, την πρωτεύουσα της Υεμένης. Την 24η Σεπτεμβρίου, ο Αμπντουλάχ Μοχσέν αλ-Ακούα άρχισε να ασκεί καθήκοντα πρωθυπουργού.

## Παραπομπές


Κατηγορία:Πρωθυπουργοί της Υεμένης
Κατηγορία:Υεμενίτες πολιτικοί
La Sicilia

Η **La Sicilia**
(Ελληνικά: Η Σικελία), είναι μια ημερήσια ιταλική εφημερίδα που ιδρύθηκε το 1945 και εκδίδεται στη Κατάνια. Η εφημερίδα είναι η πιο διαδεδομένη στην ανατολική  και κεντρική Σικελία, όπου εκτός από την πρωτεύουσα της Αίτνας, έχει  συντακτικά γραφεία στη Μεσσήνη, στο Παλέρμο, στις Συρακούσες, στο Αγκριτζέντο και στην Ραγκούζα και διατηρεί γραφεία ανταποκριτών στο Τράπανι, τη Γέλα και την Ρώμη.

Η εφημερίδα σήμερα κυκλοφορεί με δύο εκδόσεις: την εθνική για ολόκληρη την Ιταλία και την τοπική, για τις διάφορες επαρχίες του νησιού. Κάθε Δευτέρα προστίθεται και μια τρίτη έκδοση, η οποία είναι αφιερωμένη στις αθλητικές ειδήσεις.

## Παραπομπές

## Εξωτερικοί σύνδεσμοι
*Ο  
* La Siciliaweb.it 

Κατηγορία:Εφημερίδες με τόπο έκδοσης την Ιταλία
Κατηγορία:Εφημερίδες στην ιταλική γλώσσα
S/2004 S 24

Ο **S/2004 S 24** είναι ένας φυσικός δορυφόρος του Κρόνου και ο μόνος γνωστός ανάδρομος εξωτερικός δορυφόρος. Η ανακάλυψη ανακοινώθηκε από τους Scott S. Sheppard, David C. Jewitt και Jan Kleyna στις 7 Οκτωβρίου του 2019 από παρατηρήσεις που έγιναν μεταξύ 12 Δεκεμβρίου του 2004 και 22 Μαρτίου του 2007.  

Ο S/2004 S 24 έχει διάμετρο περίπου 3 χιλιομέτρων και περιφέρεται γύρω από  τον Κρόνο σε μέση απόσταση 22,901 Gm σε 1294,25 ημέρες, με κλίση 35,5 ° προς την εκλειπτική, με ανάδρομη τροχιά και με εκκεντρότητα 0,085.  Λόγω της κλίσης του, η οποία είναι παρόμοια με αυτή των τεσσάρων γνωστών μελών της Γαλατικής ομάδας, ο S/2004 S 24 θα μπορούσε να ανήκει σε αυτό το γκρουπ.  Ωστόσο, η τροχιά του είναι πολύ πιο απομακρυσμένη, πράγμα που θέτει υπό αμφισβήτηση αυτή την ταξινόμηση. Θα μπορούσε να είναι σε μια δική του ομάδα. 

Ο ακριβής μηχανισμός σχηματισμού του S/2004 S 24 είναι άγνωστος και λόγω της χαμηλής εκκεντρότητάς του (0.085), το έχει έχει συλληφθεί από τον Κρόνο και τεθεί σε τροχιά γύρω του είναι απίθανο. Παρόλα αυτά, ο S/2004 S 24 περιφέρεται προς την αντίθετη κατεύθυνση από όλους τους άλλους δορυφόρους στην τροχιακή περιοχή του, καθιστώντας απίθανο να έχει επιβιώσει σε αυτή την τροχιά για όλη την ιστορία του Ηλιακού Συστήματος. 

## Αναφορές

Κατηγορία:Φυσικοί δορυφόροι Κρόνου
Δημοψήφισμα στο Μπανγκσαμόρο (2019)

Το **δημοψήφισμα του 2019 στην αυτόνομη επαρχία του [[Μπανγκσαμόρο]]** ήταν ένα διμερές δημοψήφισμα για να αποφασιστεί η επικύρωση του Οργανικού Νόμου του Μπανγκσαμόρο (BOL) στις Φιλιππίνες, ο οποίος αντικατέστησε την Αυτόνομη Περιφέρεια στο Μουσουλμανικό Μιντανάο (ARMM) με την νέα Αυτόνομη Περιφέρειας Μπανγκσαμόρο στο Μουσουλμανικό Μιντανάο (BARMM), καθώς επίσης και τους στόχους της περιοχής.

Με βάση τον οργανικό νόμο, η κυβέρνηση όφειλε να διενεργήσει το δημοψήφισμα σε διάστημα όχι περισσότερο από 150 ημέρες από την υπογραφή του  BOL  (26 Ιουλίου 2018) όχι όμως νωρίτερα από 90 ημέρες από την υπογραφή του νόμου. Το πρώτο μέρος του δημοψηφίσματος διεξήχθη στις 21 Ιανουαρίου 2019 και το δεύτερο στις 6 Φεβρουαρίου.

Έπειτα από τη διεξαγωγή του πρώτου γύρου η στήριξη στον νόμο ήταν μεγάλη, ώστε κηρύχθηκε η επικύρωση του νόμου. 

## Αποτελέσματα

Στις 25 Ιανουαρίου ανακοινώθηκε από την Εφορευτική Επιτροπή των Φιλιππίνων η επικύρωση του νόμου μετά την ανακοίνωση των αποτελεσμάτων.

## Παραπομπές


Μπανγκσαμορο
2019 δημοψηφισμα Μπανγκσαμορο
Ντέλια Σμιθ

Η **Ντέλια Σμιθ** (γεννήθηκε στις 18 Ιουνίου 1941) είναι Αγγλίδα σεφ και τηλεπαρουσιάστρια. Είναι μια από τις γνωστότερες σεφ στο βρετανικό πολιτισμό. Η Σμιθ έχει εμπνεύσει πολλούς θεατές της να ασχοληθούν περισσότερο με τη μαγειρική. Είναι επίσης γνωστή για το ρόλο της ως μέτοχος στην Νόργουιτς Σίτι. Ένα ποσοστό της ομάδας κατέχει ο σύζυγος της Μάικλ Γουίν-Τζόουνς. 

Το 2012 η Σμιθ ήταν μεταξύ των βρετανών που επέλεξε ο Πήτερ Μπλέικ για να εμφανιστούν σε μια νέα έκδοση του διασημότερου έργου του – το εξώφυλλο του *[[Sgt. Pepper's Lonely Hearts Club Band]]* των Μπιτλς – για να γιορτάσει τα βρετανικά πολιτιστικά σύμβολα των τελευταίων έξι δεκαετιών.

## Παραπομπές


Κατηγορία:Βρετανοί